ቶሪኖ ንቬሮና ብኽንደይ ስዒራታ?
ሰረ-ኣ ኢጣልያ
መበል 22 ሰሙን ግጥማት ሰሪ ኣ ኢጣልያ ኣብዚ ቀዳመ ሰንበት ብዝተኻየዱ ጸወታታት ቀጺሉ። ብቐዳም ኣብ ግጥም ደርቢ ኢጣልያ ጁቬንቱስ ኣንጻር ኤሲ ሚላን ገጢመን፡ ጁቬንቱስ 3ብ1 ተዓዊታ። ሸቶታት ጁቬንቱስ ካብ ቴቨዝ ቦኑቺን ሞራታን ዝተረኽባ ክኾና ከለዋ ኣንቶኒሊ ድማ ንሸቶ ሚላን ኣመዝጊቡ። ጁቬንቱስ በዚ ዓወት ተሰንያ ምስ ካል ኣይ ደረጃ ዘላ ሮማ ንዘለዋ ናይ ነጥቢ ፍልልይ ናብ 10 ኣግፊሓቶ ትርከብ። ኣጥቀዓያ ካርሎስ ተቨዝ ድማ ብ14 ሸቶታት ኮኾብ ኣመዝጋቢ ኮይኑ ይመርሕ ኣሎ። ንሸውዓተ ግዜ ሻምፕዮን ኤውሮጳ ዝኾነት ኤሲ ሚላን ናብ 10ይ ደረጃ ክትወርድ ተገዲዳ ኣላ። እዚ ዝኾነሉ ኣብቲ ዕለት ቶሪኖ ኣብ ልዕሊ ቬሮና 3ብ1 ብምዕዋታ እዩ። ዝበዝሓ ክለባት ሰሪ ኣ ኢጣልያ መበል 22 ግጥማተን ትማሊ ሰንበት እየን ኣሰላሲለን። ሮማን ናፖሊን ድማ ካልኣይቲን ሳልሰይቲን ኮይነን ንጁቬ ይስዕባ።
3ብ1